2003/245/EY: Komission päätös, tehty 4 päivänä huhtikuuta 2003, komission saamista pyynnöistä kasvattaa MOO IV:n tavoitteita kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien parannusten ottamiseksi huomioon (tiedoksiannettu numerolla K(2003) 1113) (Ainoastaan englannin-, ranskan-, hollannin- ja ruotsinkieliset tekstit ovat todistusvoimaiset)



Virallinen lehti nro L 090 , 08/04/2003 s. 0048 - 0053



Komission päätös, tehty 4 päivänä huhtikuuta 2003, komission saamista pyynnöistä kasvattaa MOO IV:n tavoitteita kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien parannusten ottamiseksi huomioon (tiedoksiannettu numerolla K(2003) 1113) (Ainoastaan englannin-, ranskan-, hollannin- ja ruotsinkieliset tekstit ovat todistusvoimaiset) (2003/245/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY(1), sellaisena kuin se on muutettuna päätöksellä 2002/70/EY(2), ja erityisesti sen 4 artiklan, ottaa huomioon kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(3), sellaisena kuin se on viimeksi muutettuna asetuksella (EY) N:o 2369/2002(4), ja erityisesti sen 6 artiklan, sekä katsoo seuraavaa: (1) Komissio on saanut Belgian kuningaskunnalta, Irlannilta, Alankomaiden kuningaskunnalta, Ruotsin kuningaskunnalta sekä Ison-Britannian ja Pohjois-Irlannin yhdistyneeltä kuningaskunnalta hakemukset, joissa pyydetään MOO IV:n tavoitteiden kasvattamista kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien syiden vuoksi. (2) Komission on tehtävä päätökset tapauskohtaisesti hakemusten saapumishetkellä voimassa olleiden säännösten mukaisesti. Komissio katsoo, että tässä päätöksessä olisi vahvistettava selkeät ja avoimet perusteet, joilla taataan hakemusten oikeudenmukainen arviointi ja estetään päätöksestä johtuva pyyntiponnistuksen kasvaminen. (3) Hakemukset, jotka ovat saapuneet 31 päivän joulukuuta 2001 jälkeen ja jotka koskevat kokonaispituudeltaan yli 12 metrin pituisia aluksia, eivät päätöksen 97/413/EY 4 artiklan ja asetuksen (EY) N:o 2792/1999 6 artiklan mukaisesti ole tukikelpoisia. (4) Uudet alukset ovat teknologisesta kehityksestä johtuen vanhoja aluksia suorituskykyisempiä, mikä johtaa pyyntiponnistuksen kasvuun. Uusien alusten on jo oltava tuoreimpienkin turvallisuusvaatimusten mukaisia. (5) Jos alus menetetään merellä, omistajalla ei ole muuta vaihtoehtoa kuin korvata alus voidakseen jatkaa kalastustoimintaa. (6) Eräät nykyisten alusten vetoisuutta lisäävät muutokset olisi hyväksyttävä, jotta aluksella oleskeluun ja työskentelyyn tarkoitettuja sisätiloja voitaisiin kasvattaa, edellyttäen, että muutokset eivät kasvata pyyntiponnistusta. (7) Kokonaispituudeltaan alle 15 metrin pituisten alusten vetoisuus määräytyy niiden pituuden, leveyden ja sivukorkeuden perusteella, eikä pääkannen yläpuolisen sisätilavuuden lisäämisellä ole vaikutusta niiden vetoisuuteen. (8) Konetehon lisäyksellä on pyyntiponnistukseen suora vaikutus, jota ei voida irrottaa lisäyksen turvallisuusvaikutuksesta. (9) Tässä päätöksessä säädetyt toimenpiteet ovat kalatalouden ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hakemusten tukikelpoisuus MOO IV:n vetoisuustavoitteiden kasvattamista koskevat hakemukset katsotaan tukikelpoisiksi seuraavilla edellytyksillä: 1. Jäsenvaltiot ovat toimittaneet hakemukset tapauskohtaisesti ennen 31 päivää joulukuuta 2001. 2. Alusten on oltava asianmukaisesti yhteisön alusrekisteriin rekisteröityjä. 3. Kyseinen alus on kokonaispituudeltaan vähintään 15 metriä pitkä. 4. Vetoisuuden lisäys johtuu olemassa olevassa rekisteröidyssä aluksessa, joka töiden aloittamishetkellä on vähintään viisi vuotta vanha, pääkannen yläpuolella tehdyistä tai tehtävistä uudenaikaistamistöistä. Jos alus on menetetty merellä, vetoisuuden lisäys on seurausta korvaavan aluksen suuremmasta pääkannen yläpuolisesta vetoisuudesta menetettyyn alukseen verrattuna. 5. Vetoisuuden lisääminen on perusteltua, jos tavoitteena on parantaa turvallisuutta, navigointia, hygieniaa, tuotteiden laatua ja työoloja koskevia tekijöitä. 6. Muutetun tai korvaavan aluksen pääkannen alapuolista vetoisuutta ei ole lisätty. Hakemukset MOO IV:n konetehoa koskevien tavoitteiden kasvattamiseksi eivät ole tukikelpoisia. 2 artikla Edellä 1 artiklassa vahvistettujen perusteiden mukaisesti hyväksytyt hakemukset luetellaan liitteessä I. Edellä 1 artiklassa vahvistettujen perusteiden mukaisesti hylätyt hakemukset luetellaan liitteessä II. 3 artikla Tämä päätös on osoitettu Belgian kuningaskunnalle, Irlannille, Alankomaiden kuningaskunnalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 4 päivänä huhtikuuta 2003. Komission puolesta Franz Fischler Komission jäsen (1) EYVL L 175, 3.7.1997, s. 27. (2) EYVL L 31, 1.2.2002, s. 77. (3) EYVL L 337, 31.12.1999, s. 10. (4) EYVL L 358, 31.12.2002, s. 49. LIITE I HYVÄKSYTYT HAKEMUKSET >TAULUKON PAIKKA> LIITE II HYLÄTYT HAKEMUKSET >TAULUKON PAIKKA>